REMA yamaze impungenge abatinya ko gaz yo mu kiyaga cya Kivu izateza ibyago
Ikigo cy’Igihugu gishinzwe kubungabunga ibidukikije (REMA) cyamaze impungenge abatinya ko gaz méthane, iba mu kiyaga cya Kivu hari igihe kizagera igaturika, igateza ibyago abaturiye iki kiyaga.

Iyo uganiriye na bamwe mu baturage baturiye ikiyaga cya Kivu usanga hari abavuga ko kuba cyegeranye n’ibirunga bikunze kuruka nka Nyiragongo, ngo ibikoma (magma) biziroha mu Kivu nibihura na gaz iba muri iki kiyaga bisandare abaturage bahasige ubuzima.

Ubushakashatsi 
Kugeza ubu uruganda rwa Kivu Watt rubyaza amashanyarazi gaz méthane rutanga megawat 26 z’amashanyarazi, mu gihe hari andi masezerano Leta ifitanye n’uruganda rwa Simbion natangira gushyirwa mu bikorwa akazatanga megawatt 56.

Leta y’u Rwanda iherutse kugirana amasezerano n’uruganda rwa gasmeth ruzabyaza iyi gaz méthane ikoreshwa mu guteka.

Gaz méthane imaze gukurwa mu kiyaga cya Kivu ingana na 5/1000 bya gaz yakabaye icukurwa muri iki kiyaga.

Imbogamizi 
REMA itangaza ko kubungabunga iki kiyaga bikirimo imbogamizi kuko ari umutungo uhuriweho n’ibihugu bibiri; u Rwanda na Repubulika Iharanira Demokarasi ya Congo, bityo ko hari ubwo u Rwanda rwubahiriza amabwiriza yemeranijweho n’ibihugu byombi, ariko abaturanyi iyo batayubahirije biba ari igihombo ku mpande zombi.

Izindi mbogamizi zikigaragara ni abaturage bataragira ubumenyi buhagije mu kubungabunga ibidukikije aho usanga bashyira imyanda aho babonye hose yose ikaruhukira muri iki kiyaga, ikangiza urusobe rw’ibinyabuzima rurimo nk’amafi, isambaza n’ibindi.

Mu Rwanda, Ikiyaga cya Kivu gukora ku turere twa Rubavu, Rutsiro, Karongi, Nyamasheke na Rusizi.

Reba